In Flames sin historie begynte da tre medlemmer fra bandet Ceremonial Oath, Jesper Strömblad, Johan Larsson, og Glenn Ljungström, sluttet i bandet og begynte på et eget musikkprosjekt. De spilte inn en kort demo som de så sendte til et par mindre plateselskap. Det tok ikke lang tid før eieren av Wrong Again Records bestemte seg for å gjøre en avtale med dem, og etter denne avtalen kom et album ved navnet . På den platen var musikken mer aggressiv enn den er nå. Vokalen på albumene ble innspilt av Mikael Stanne, som ikke lenge etter forlot In Flames for å spille i Dark Tranquillity. Tidligere vokalist i Dark Tranquillity, Anders Fridén, erstattet ham. Bandet fikk masse positiv kritikk fra pressen, og ble populære innen svensk metal. I 1995 ga de ut en EP som gjorde dem kjent over hele Europa. EP-en het . Dette var før Anders Fridén begynte å synge, og vokalist på EP-en var Henke Forss. EP-en gjorde at plateselskapet Nuclear Blast la merke til bandet og ga In Flames et tilbud på en kontrakt på en utgivelse i Europa, som ble godtatt.